stanford-oval/wikipedia huggingface dataset:
Hämähäkkimies (vuoden 1967 animaatiosarja)

| Hämähäkkimies> Spider-Man |
| --- | --- |

Tyyli:  Animaatio
Kestoaika:  22 min
Luoja(t):  Grantray-Lawrence Animation (1. kausi) Ralph Bakshi (2. ja 3. kausi)
Pääosissa:  Paul Soles Peg Dixon Paul Kligman Bernard Cowan
Alkuperämaa:   Yhdysvallat  Kanada
Alkuperäiskieli:  englanti
Verkko:   ABC
Esitetty:  9. syyskuuta 1967 – 14. kesäkuuta 1970
Tuotantokausia:  3
Jaksoja:  52
Aiheesta muualla
IMDb 
Hämähäkkimies (engl. Spider-Man) on Grantray-Lawrence Animation yhtiön ja Ralph Bakshin tuottama piirrossarja, joka valmistettiin vuosien 1967–1970 aikana. Sarja tunnetaan erityisesti sen alkutunnarista ja liioiteltuista tarinoista.
Se oli ensimmäinen Hämähäkkimieheen perustuva animaatiosarja, jonka ensimmäisen kauden 20. jaksoa tuotti Grantray-Lawrence yhtiö. Yhtiön mennessä konkurssiin Krantz Films ja Ralph Bakshi valmistivat sarjan loput 32 jaksoa vuoteen 1970 asti. Vaikka sarja tuotettiin Yhdysvalloissa sen ääninäyttelijät olivat kuitenkin kanadalaisia.
Äänirooleissa > Englanninkielisissä äänirooleissa

| 0 | 1 | 2 |
| --- | --- | --- |
|  Paul Soles  | … |  Peter Parkert / Hämähäkkimies   |
|  Peg Dixon  | … |  Betty Brant   |
|  Paul Kligman  | … |  J. Jonah Jameson   |
|  Bernard Cowan  | … |  Poliisi   |
|  Gillie Fenwick  | … |  Tri Curtis Connor   |
|  Vernon Chapman  | … |  Tohtori Mustekala   |
|  Tom Harvey  | … |  Ohjaaja   |
|  Henry Ramer  | … |  Henry Smythe   |
|  Billie Mae Richards  | … |  Billy Connor   |
|  Chris Wiggins  | … |  Mysterio   |
|  Carl Banas  | … |  Charles Cameo   |
|  Claude Ray  | … |  Charles Cameo   |
|  Len Carlson  | … |  Bolton   |
|  Max Ferguson  | … |  Pariisin Pyöveli   |
|  Ed McNamara  | … |  Mustaparta   |
|  Alfie Scopp  | … |  Timanttikaupan virkailija   |
Äänirooleissa > Suomenkielisissä äänirooleissa

Sarjaa on julkaistu suomeksi muutaman jakson verran DVD:llä, vuoden 1994 sarjan kylkiäisenä. Suomenkieliset äänet molemmissa sarjoissa ovat samat.
| 0 | 1 | 2 |
| --- | --- | --- |
|  Peter Pihlström  | … |  Peter Parker / Hämähäkkimies   |
|  Nina Tapio  | … |  Betty Brant   |
|  Arto Nieminen  | … |  J. Jonah Jameson   |
|  Rauno Ahonen  | … |  Otto Octavius / Tohtori Mustekala   |
Vastaanotto ja arvostelu

Wizard Magazine listasi vuonna 2001 Hämähäkkimiehen sijalle 83 laatimassaan kautta aikain sadan parhaan animaatiosarjan listalla.
Aiheesta muualla

Tunnari youtubessa
Hyvinkään kaupunkisillan maauimala

Hyvinkään Kaupunkisillan maauimala on Hyvinkäällä Mustamännistössä sijaitseva maauimala. Se sijaitsee Hyvinkään keskustasta vain noin kilometrin päässä. Maauimala on tarkoitettu pääosin uimista varten, mutta alue on myös tunnettu auringonottopaikastaan. Maauimala on avoin kaikille kävijöille, joten sisäänpääsymaksua ei ole. Maauimalalla on kesäisin aluevalvonta kesäkuun alusta aina elokuun loppuun asti. Kyseisenä aikana valvonta maauimalalla on päivittäin kello 11–19. Valvonta-ajat poikkeavat normaalista ajoituksesta kesän juhlapäivinä juhannusaattona sekä juhannuspäivänä.
Hyvinkään Kaupunkisillan maauimala on ”hiekkarantainen”. Alueelta löytyy myös pukutilat vaatteiden vaihtamista varten sekä wc-tilat. Alueelta löytyy myös maauimalan pienempien kävijöiden suosima leikkipuisto. Maauimala on nauttinut suurta suosiota erityisesti sijaintinsa sekä sisäänpääsymaksuttomuuden vuoksi. Nykyään maauimalan suosio on kuitenkin hiipunut erityisesti Sveitsin uimalan laajentumisen myötä. Kesällä 2008 maauimala suljettiin väliaikaisesti alueella käynnissä olevien työmaatöiden takia ja avattiin uudistettuna kesällä 2009.
Aiheesta muualla

Kaupunkisillan maauimala[vanhentunut linkki]
IGS Tietohuoltoasema

iGS-tietokonepiste Kirjasto 10:ssä vuonna 2006
iGS Tietohuoltoasema oli Helsingin kaupunginkirjaston verkkotietopalvelu, jossa kirjaston henkilökunnalle pystyi lähettämään kysymyksen mistä tahansa aiheesta verkossa. Kysymysten vastaajina olivat Helsingin kaupunginkirjaston työntekijät kirjaston eri toimipisteissä.
iGS:llä oli myös viikoittainen radio-ohjelma Kysy mitä vain Yleisradion Ylen aikainen -kanavalla. Radion kuuntelijat saattoivat lähettää kysymyksiä Ylen aikaisen www-sivun kautta tai soittamalla toimitukseen. Kysymykset välitettiin iGS:n radiotiimille, joka valitsee yhden kysymyksen vastattavaksi suorassa lähetyksessä. Muut kysymykset ja vastaukset ovat luettavissa iGS:n www-sivuilta.
Verkkopalvelun lisäksi Tietohuoltoasemalla oli liikkuva tietopalveluyksikkö, Tietotynnyri, joka kiersi esimerkiksi ostoskeskuksissa ja erilaisissa tapahtumissa. Kun Tietotynnyri on keikalla, mukana on yksi tai useampi päivystäjä, jolta voi kysyä mitä vain. Muun ajan tiimin jäsenet ovat töissä omissa kotikirjastoissaan, joissa he vastasivat verkon kautta tulleisiin kysymyksiin päivittäisen kirjastotyön ohessa.
Historiaa

iGS avattiin vuonna 2001. Helsingin kaupunginkirjasto rakensi sen Bill & Melinda Gatesin säätiön Access to Learning -palkinnon varoilla. Kirjasto vastaanotti palkinnon kesällä 2000. iGS suunniteltiin kaksivuotiseksi projektiksi, mutta siitä on tullut osa kirjaston arkityötä.
Palvelu nimettiin uudelleen vuoden 2013 alusta Kysy.fi -nimisenä. Vanhat iGS-vastaukset ovat saatavilla myös uudessa verkkopalvelussa.
Tunnustuksia

Helsingin kaupunginkirjasto palkitsi iGS:n henkilökunnan "Kirjaston timantilla" 30. toukokuuta 2002.
Suomen Tietopalveluseura valitsi iGS:n vuoden 2004 Tiedon taitajaksi.
City-lehti nimesi iGS:n Kaupungin parhaaksi tietopalveluksi 2005 (n:o 19/2005).
Aiheesta muualla

iGS Tietohuoltoasema (Arkistoitu – Internet Archive)
iGS Tietohuoltoasema on vuoden 2004 Tiedon Taitaja (Arkistoitu – Internet Archive)
Huracán Valencia CF

Huracán Valencia Club de Fútbol on espanjalainen jalkapalloseura Manisesista Valencian itsehallintoalueelta. Sen edustusjoukkue pelaa maan kolmanneksi korkeimmalla sarjatasolla Segunda División B:ssä.
Huracán perustettiin nykymuodossaan kesäkuussa 2011, kun joukko valencialaisia liikemiehiä osti talousvaikeuksiin ajautuneen elcheläisen Torrellano Íllicen ja siirsi seuran Manisesiin. Torrellano Íllicen sarjataso oli tuolloin Tercera División, jossa se sijoittui lohkonsa yhdeksänneksi kaudella 2010–2011. Uusi seura nousi Segunda División B:hen heinäkuussa 2011 pelaamatta otteluakaan Huracán-nimellä, kun se osti toisen Alicanten ja Castellónin vapaaksi jättämistä paikoista. Segunda División B:ssä Huracán on yltänyt Segunda Divisiónin nousukarsintoihin oikeuttaville sijoituksille. Kaudella 2011–2012 se oli lohkonsa kolmas ja kaudella 2012–2013 toinen.
Huracánin kotistadion on 1 000 katsojapaikan Polideportivo Municipal de Manises. Seuran puheenjohtajana toimii paikallinen toimittaja Toni Hernández. Edustusjoukkueen lisäksi seuralla on useita juniorijoukkueita, joista alle 19-vuotiaiden joukkue (juvenil) pelaa ikäluokan pääsarjassa División de Honorissa.
Aiheesta muualla

Seuran sivusto (espanjaksi)
Häntälä

Häntälä voi tarkoittaa seuraavia:
Häntälä, kylä, kyläkeskus ja postinumeroalue Somerolla
Häntälä, kylä Halikossa Salossa
Häntälä, kylä Suomusjärvellä Salossa
Häntälän seisake, entinen rautatieliikennepaikka Halikon Häntälässä Salossa
Häntälän notkot, perinnebiotooppialue Häntälässä ja sen naapurikylissä Somerolla
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Häntälä”, voi hakea sivunnimihaulla, laajalla sivunnimihaulla tai tekstihaulla.
Häntälä (Halikko)

Häntälä on kylä Halikossa Salossa. Kylän pääalue sijaitsee Ahtialan eteläpuolella Halikonjoen ja Kuninkaantien välissä.
Häntälä on kuulunut suomalaisen vero-oikeuden piiriin, joten kylä on perustettu viimeistään 1200-luvulla. Vuoden 1540 maakirjan mukaan kylä oli yksinäistila, joka toimi vuosisadan lopusta lähtien nimismiehentalona. Näin kylästä kehittyi lähialueen käräjäpaikka ja talon yhteyteen perustettiin kestikievari. 1700-luvulla Häntälän yksinäistilasta muodostettiin ratsutila. Häntälän isojaosta ei ole jäänyt todisteita, mutta muiden aineistojen perusteella Häntälän talo on aina sijainnut samalla paikalla.
Ahtialan puolella sijaitsevassa Häntälän koskessa sijaitsi Häntälän mylly, jonka rauniot ja pato ovat edelleen paikallaan. Myllyä käyttivät myös muiden kylien asukkaat. Kylän läpi kulki Rantarata ennen radan oikaisua, ja kylässä oli oma Häntälän seisake.
Hupsut vaimot

| Hupsut vaimot> Foolish Wives |
| --- | --- |

Ohjaaja:  Erich von Stroheim
Käsikirjoittaja:  Erich von Stroheim
Tuottaja:  Irving Thalberg Carl Laemmle
Säveltäjä:  Sigmund Romberg
Kuvaaja:  Ben Reynolds
Leikkaaja:  Arthur Ripley
Tuotantosuunnittelija:  Richard Day
Pääosat:  Erich von Stroheim Maude George
Valmistustiedot
Valmistusmaa:  Yhdysvallat
Tuotantoyhtiö:  Universal Studios
Levittäjä:  Universal Studios Netflix
Kesto:  122 minuuttia
Alkuperäiskieli:  englanti -
Aiheesta muualla
IMDb 
Elonet
Infobox OKNimi-testi OK: 
Hupsut vaimot
Hupsut vaimot on yhdysvaltalainen, Erich von Stroheimin ohjaama mykkäelokuva vuodelta 1922. National Film Registry on hankkinut sen merkittävien elokuvien kokoelmaansa. 
Elokuva sijoittuu ensimmäisen maailmansodan jälkeiseen Eurooppaan, jossa vale-kreivi Sergius Karamzin  seikkailee varakkaiden naisten suosiossa. Elokuva oli kallein siihen mennessä kuvatuista elokuvista.
Aiheesta muualla

Wikimedia Commonsissa on kuvia tai muita tiedostoja aiheesta .
Mykkäelokuvasivusto
Ikuinen sävel

| Ikuinen sävel> Humoresque |
| --- | --- |

Ohjaaja:  Jean Negulesco
Käsikirjoittaja:   Clifford Odets  Zachary Gold 
Perustuu:  Fannie Hurstin romaaniin
Tuottaja:  Jerry Wald
Säveltäjä:  Franz Waxman
Kuvaaja:  Ernest Haller
Leikkaaja:  Rudi Fehr
Lavastaja:  Clarence I. Steensen
Erikoistehosteet:  Roy Davidson
Pääosat:   Joan Crawford  John Garfield 
Valmistustiedot
Valmistusmaa:  Yhdysvallat
Tuotantoyhtiö:  Warner Bros.
Levittäjä:  Warner Bros. Netflix
Ensi-ilta:   25. joulukuuta 1946 (US)  7. marraskuuta 1947 (FI) 
Kesto:  125 minuuttia
Alkuperäiskieli:  englanti
Budjetti:  2 164 000 USD
Aiheesta muualla
IMDb 
Elonet
AllMovie
Infobox OKNimi-testi OK: 
Ikuinen sävel, joskus myös suomenkielisenä nimenä Humoresque, (engl. Humoresque) on Jean Negulescon ohjaama yhdysvaltalainen melodraamaelokuva vuodelta 1946. Elokuvan päärooleissa esiintyvät Joan Crawford ja John Garfield. Sivurooleissa nähdään muiden muassa Oscar Levant, J. Carrol Naish ja Ruth Nelson. Ikuinen sävel on 125 minuutin, eli 2 tunnin ja 5 minuutin mittainen, ja se on mustavalkoinen. Ikuinen sävel sai ensi-iltansa Yhdysvalloissa joulupäivänä vuonna 1946 ja Suomeen elokuva tuli vasta vajaa vuosi myöhemmin, marraskuussa 1947.
Vuoden 1946 versio on uudelleenfilmatisointi vuoden 1920 samannimisestä mykkäelokuvasta, joka perustui Fannie Hurstin romaaniin. Ikuinen sävel sai parhaan musiikin Oscar-ehdokkuuden vuonna 1947, muttei voittanut.
Elokuva kertoo viulistista (Garfield), joka rakastuu jo naimisissa olevaan naiseen (Crawford).
Näyttelijät

| 0 | 1 | 2 |
| --- | --- | --- |
|  Joan Crawford  | … |  Rouva Helen Wright    |
|  John Garfield  | … |  Paul Boray    |
|  Oscar Levant  | … |  Sid Jeffers    |
|  J. Carrol Naish  | … |  Papa Rudy Boray    |
|  Joan Chandler  | … |  Gina Romney    |
|  Tom D'Andrea  | … |  Phil Boray    |
|  Peggy Knudsen  | … |  Florence Boray    |
|  Ruth Nelson  | … |  Mama Esther Boray    |
|  Craig Stevens  | … |  Monte Loeffler    |
|  Paul Cavanagh  | … |  Herra Victor Wright   |
Aiheesta muualla

Ikuinen sävel Internet Movie Databasessa (englanniksi)
Ikuinen sävel Elonet.
Ikuinen sävel AllMoviessa. (englanniksi)
Overview for Humoresque (1947). Turner Classic Movies – TCM. Arkistoitu 9.1.2011. Viitattu 22.6.2022. (englanniksi)
Ikuinen rakkaus (vuoden 2004 elokuva)

| Ikuinen rakkaus> Enduring Love |
| --- | --- |

Ohjaaja:  Roger Michell
Käsikirjoittaja:  Joe Penhall
Tuottaja:  Kevin Loader
Säveltäjä:  Jeremy Sams
Kuvaaja:  Haris Zambarloukos
Leikkaaja:  Nicolas Gaster
Pääosat:   Daniel Craig  Samantha Morton  Rhys Ifans 
Valmistustiedot
Valmistusmaa:  Yhdistynyt kuningaskunta Irlanti
Tuotantoyhtiö:  Pathé Pictures
Levittäjä:  Pathé News
Ensi-ilta:  2004
Kesto:  100 min
Alkuperäiskieli:  englanti
Aiheesta muualla
IMDb 
Elonet
AllMovie
Infobox OKNimi-testi OK: 
Ikuinen rakkaus (Enduring Love) on Roger Michellin ohjaama englantilainen psykologinen trilleri vuodelta 2004. Elokuva perustuu Ian McEwanin samannimiseen romaaniin.
Rooleissa

| 0 | 1 | 2 |
| --- | --- | --- |
|  Daniel Craig  | … |  Joe   |
|  Rhys Ifans  | … |  Jed    |
|  Samantha Morton  | … |  Claire   |
|  Bill Nighy  | … |  Robin   |
|  Susan Lynch  | … |  Rachel   |
|  Justin Salinger  | … |  Frank   |
|  Ben Whishaw  | … |  Spud   |
|  Andrew Lincoln  | … |  TV Producer   |
|  Helen McCrory  | … |  Mrs. Logan   |
|  Anna Maxwell Martin  | … |  Penny   |
|  Corin Redgrave  | … |  The Professor   |
Aiheesta muualla

Nyman, Maija-Liisa: Ikuinen rakkaus – Rakkauden pirut Film-O-Holic.com.  30.6.2005. Viitattu 10.8.2022.
Huun-Huur-Tu

Huun-Huur-Tu esiintymässä vuonna 2012.
Huun-Huur-Tu on musiikkiryhmä Tuvan tasavallasta Venäjältä, läheltä Mongolian rajaa. Ryhmä esittää modernia musiikkia, joka perustuu tuvalaiseen perinteeseen. Sille on ominaista kurkkulaulu ja perinteisten soitinten käyttö. Ensimmäiset albumit olivat selvemmin kansanmusiikkia, kolmannesta albumista alkaen modernit vaikutteet hallitsevat.
Yhtyeen nimi merkitsee päivänkehrää.
Albumit

60 Horses In My Herd (1993)
The Orphan’s Lament (1994)
If I’d Been Born An Eagle (1997)
Where Young Grass Grows (1999)
Live 1 (2001)
Live 2 (2001)
Best * Live (2001)
More Live (2003)
Spirits from Tuva (2003)
Altai Sayan Tandy-Uula (2004)
Mother-Earth! Father-Sky! (2008)
Eternal (2009)
Ancestor’s Call (2010)
Aiheesta muualla

http://www.huunhuurtu.com/
Isménia do Frederico

Isménia do Frederico (s. 15. kesäkuuta 1971) on kapverdeläinen entinen pikajuoksija. Hän kilpaili kesäolympialaisissa 1996 Atlantassa ja kesäolympialaisissa 2000 Sydneyssä, mutta putosi molemmilla kerroilla naisten 100 metrin juoksussa ensimmäisellä kierroksella jäätyään eränsä kahdeksanneksi. Do Fredericon henkilökohtainen ennätysaika 100 metrin juoksumatkalla on 12.1 (1997).
Sydneyn kisoissa do Frederico toimi Kap Verden lipunkantajana.
Ingvar Sandström

| Mitalit | Mitalit | Mitalit |  |
| --- | --- | --- | --- |
|  Ingvar Sandström 1960-luvulla. |  Ingvar Sandström 1960-luvulla. |  Ingvar Sandström 1960-luvulla. |  |
Maa:   Ruotsi
Miesten maastohiihto
| MM-kilpailut  | MM-kilpailut  | MM-kilpailut  |  |
|  Pronssia | Vysoké Tatry 1970 | 4×10 km viesti |  |
John Ingvar Sandström (s. 3. syyskuuta 1942 Lycksele) on entinen ruotsalainen maastohiihtäjä ja MM-mitalisti, joka kilpaili 1960-luvun lopulla ja 1970-luvun alussa.
Ingvar Sandström edusti urallaan Lycksele IF:ää hiihdossa ja saavutti vuoden 1970 Vysoke Tatran MM-kisoissa pronssia Ruotsia 4 x 10 kilometrin viestihiihdossa. Sandström oli mukana jo edellisissa vuoden 1966 Oslon MM-kisoissa, joissa hän saavutti uransa parhaan henkilökohtaisen sijoituskena 30 kilometrillä sijoittumalla neljänneksi. Lisäksi hän oli 15 kilometrillä kymmenes ja neljänneksi sijoittuneen Ruotsin viestijoukkueen ankkurina. Vuoden 1970 MM-kisojen viestimitalin lisäksi Sandström hiihti henkilökohtaisilla matkoilla 15 kilometrillä 12:ksi ja 30 kilometrillä yhdeksänneksi.
Sandström edusti Ruotsia olympialaisissa vuoden 1968 Grenoblen kisoissa, joissa hän hiihti 30 kilometriä sijoittuen 21:ksi.
Kansallisesti hän saavutti vuonna 1969 15 kilometrin Ruotsin mestaruuden.
Ismo Virtanen

Ismo Virtanen (18. maaliskuuta 1949 Laitila – 5. kesäkuuta 2010 Helsinki) oli suomalainen anatomian professori Helsingin yliopistossa.
Virtanen valmistui ylioppilaaksi vuonna 1968 ja lääketieteen lisensiaatiksi vuonna 1975. Hän väitteli lääketieteen tohtoriksi vuonna 1978 aiheella ”Structural asymmetry and composition of rat liver nuclear membranes”. Uransa alussa hän toimi elektronimikroskopian laitoksen assistenttina, Suomen Akatemian tutkimusassistenttina sekä nuorempana ja vanhempana tutkijana. Uransa alkupuolella hän tutki erityisesti lektiinien käyttöä solubiologiassa.
Vuonna 1986 Virtanen nimitettiin lääketieteellisen solubiologian professoriksi Linköpingin yliopistoon. Vuonna 1987 hän toimi patologian laitoksen laboraattorina Helsingin yliopistossa ennen nimitystään anatomian professoriksi vuonna 1988. Vuosina 1998–2003 Virtanen johti biolääketieteen laitosta.
Uransa aikana Virtanen julkaisi lähes 700 tieteellistä artikkelia, joita on siteerattu yli 20 000 kertaa. Hänen ansioitaan tutkijana kuvaa korkea Hirsch-indeksi 72.
Virtanen tutki solunsisäisiä välikokoisia filamentteja ja kehitti menetelmiä integriinien tutkimukseen. Lisäksi Virtanen ohjasi 23 väitöskirjaa ja toimi Journal of Molecural Histology -lehden päätoimittajana. Hän oli jäsen myös 14 muussa kansainvälisessä tieteellisessä julkaisussa. Erityisesti 1980- ja 1990-luvuilla Virtanen kiersi laajalti luennoimassa. Vuosina 1991–2003 Virtanen toimi lääketieteen historian laitoksen ja museon esimiehenä.
Ismo Ankkuri

Ismo Ankkuri (s. 16. kesäkuuta 1981 Seinäjoki) on pelaajauransa lopettanut suomalainen pesäpalloilija. Hänen kasvattajaseuransa on Seinäjoen Maila-Jussit ja hän on urallaan voittanut kaksi SM-hopeaa. Kaudella 2018 Ankkuri toimi Alajärven Ankkureiden Superpesis-joukkueen pelinjohtajana. Lisäksi hän on toiminut pelinjohtajana Alavuden Peli-Veikkojen Suomensarja-joukkueessa ja kakkospelinjohtajana Seinäjoen JymyJussien ja Vimpelin Vedon Superpesis-joukkueissa.
Superpesiksen runkosarjassa Ankkuri on pelannut 265 ottelua, joissa on lyönyt 256 ja tuonut 36 juoksua. Kärkilyöntipisteitä hän keräsi pelaamissaan runkosarjan otteluissa 617. Superpesiksen pudotuspeleissä Ankkuri on pelannut 40 ottelua, joissa on lyönyt 25 ja tuonut yhden juoksun. Kärkilyöntipisteitä hän on kerännyt pudotuspeleissä kaikkiaan 56.
Saavutukset > Pelaajana

2 SM-hopeaa: 2009, 2010
Integratiivinen nationalismi

Integratiivinen nationalismi on alun perin ruotsalaisen konservatiivin Rudolf Kjellénin luoma organista yhteiskuntakäsitystä edustava nationalistinen näkemys. Organinen yhteiskuntakäsitys kumpuaa alun perin Hegelin ajattelusta. Yksilön on tässä ajattelussa alistuttava ja ilomielin uhrauduttava yhteiskuntaorganismille ja kansankokonaisuudelle.
Suomessa integratiivista nationalismia sovelsivat ja kehittivät edelleen vuosisadan alun vanhasuomalaiset kuten Yrjö-Sakari Yrjö-Koskinen, AKS:n sihteerin Niilo Kärjen johtama ryhmä (Kärki-ryhmä) Akateemisessa Karjala-Seurassa sekä sodan jälkeen entiset AKS-läiset presidentti Urho Kekkonen ja suomalaisen sosiaalipolitiikan teoreetikko Pekka Kuusi.
Suomeen orgaanisen yhteiskuntakäsityksen ja integratiivisen nationalismin toi kuitenkin alun perin Yrjö Ruutu, kansallismielinen sosialisti ja myös jääkäriliikkeen isänä ja Yhteiskunnallisen korkeakoulun perustajana tunnettu sosiaalinen ajattelija. Vaikka Ruutu ei ollut Akateemisen Karjalaseuran jäsen, hän vaikutti voimakkaasti AKS:n ajatteluun Niilo Kärjen kautta.
Integratiiviset nationalistit vaativat vahvaa sosiaalipolitiikkaa luokkaristiriitojen vähentämiseksi. Päämääränä oli kansan eheys ja maanpuolustustahto. Köyhien puolustaminen ei ollut arvo sinänsä vaan keino kansan ryhmäkoheesion vahvistamiseksi. Kjellén olikin ainakin osavastuussa termin (ruotsalainen) kansankoti tuomisesta politiikkaan.
Joidenkin integratiivisen nationalismin kannattajien ohjelmassa tärkeässä osassa oli myös eugeniikka ja muu aktiivinen väestöpolitiikka.
Hyvinkään kaupunginmuseo

| Hyvinkään kaupunginmuseo (Valvillan tehdasmuseo) |
| --- | --- |

Tyyppi:  kulttuurihistoriallinen museo, paikallismuseo
Sijainti:  Museokeskus Taika, Hämeenkatu 3 D
Ylläpitäjä:  Hyvinkään kaupunki
Kotisivut:  www.hyvinkaa.fi/kaupunginmuseo
Koordinaatit:  60.6336°N, 24.8693°E
 fiHyvinkään kaupunginmuseo (Valvillan tehdasmuseo) 
     
Hyvinkään kaupunginmuseo on kulttuurihistoriallinen museo, joka dokumentoi ja esittelee Hyvinkään ja hyvinkääläisten historiaa. Museolla on kaksi toimipistettä. Vuonna 2022 Hyvinkään kaupunginmuseo yhdistyi Hyvinkään taidemuseon kanssa. Ne muodostavat yhdessä Museokeskus Taikan.
Toimipisteet

Hyvinkään kaupunginmuseon vaihtuvat näyttelyt sijaitsevat Museokeskus Taikan tiloissa (Hämeenkatu 3D) yhdessä kaupungin taidemuseon kanssa. Kaupunginmuseon näyttelyt vaihtuvat kerran vuodessa. Vuoden 2023 näyttely kertoo Hyvinkään parantolan historiasta.
Valvillan tehdasmuseo on Hyvinkään villatehtaalla sijaitseva museo, joka esittelee villatehtaan historiaa. Tehdasmuseo on avoinna kesä-heinäkuussa maanantaista perjantaisin. Muina aikoina museo on avoinna sopimuksen mukaan. Museon arkistopalvelut palvelevat erikseen sovittaessa villatehtaalla.
Kokoelmat

Hyvinkään kaupunginmuseon kokoelmiin kuuluu esineitä, valokuvia, asiakirjoja ja kirjoja. Museon kokoelmiin on tallennettu paikkakunnan historiasta kertovaa aineostoa. Digitoidut kokoelma-aineistot löytyvät Finna-palvelussa. Finnasta löytyvä museon aineisto karttuu ja tarkentuu jatkuvasti digitoinnin edetessä.
H’K Keramin-Minsk

| H’K Keramin-Minsk |
| --- | --- |

Perustettu:  1998
Lakkautettu:  2010
Entiset nimet:  H’K Minsk
Kaupunki:  Minsk
Kotiareena:  Minskin jääpalatsi
– kapasiteetti:  1 823
Sarjataso:  Ekstraliga
Mestaruudet:  2002, 2008
Infobox OKVirheellinen NIMI-arvo: 
H’K Keramin-Minsk (valkoven. Керамін-Мінск, ven. Хоккейный клуб «Керамин-Минск», HK Keramin Minsk) oli  jääkiekkoseura Valko-Venäjän pääkaupungista Minskistä.  Se perustettiin 1994 ja lakkautettiin 2010. Keramin-Minsk voitti Valko-Venäjän Ekstraliigan vuonna 2008 ja 2002. Se voitti Itä-Euroopan jääkiekkoliigan mestaruuden liigan kahdella viimeisellä kaudella 2003 ja 2004.
Aiheesta muualla

Seuran kotisivu (Arkistoitu – Internet Archive) (venäjäksi)
Hội An

| Hội An |
| --- | --- |

 Hội An
Valtio:   Vietnam
Alue:  Quảng Nam
Väkiluku:  n,120 000
Aikavyöhyke:  UTC+7
Infobox OKVirheellinen NIMI-arvo: 
Hội An on kaupunki Keski-Vietnamissa. Hội Anin vanha kaupunki lukuisine suojeltuine rakennuksineen on julistettu Unescon maailmanperintökohteeksi. Kaupunki oli merkittävä kauppasatama 1400-1800-luvuilla koko Kaakkois-Aasiassa, ja siellä oli useiden kiinalaisten ja japanilaisten kauppiaiden tukikohtia.  Hội An on myös keskivietnamilaisen keittiön keskus.
Aiheesta muualla

Kuvia tai muita tiedostoja aiheesta Hội An Wikimedia Commonsissa
Hồ-dynastian linnoitus

Hồ-dynastian linnoitus
Hồ-dynastian linnoitus on temppeleistä ja torneista koostuva rakennusyhdistelmä Thanh Hóain provinssissa, Vietnamissa. Se sijaitsee 150 kilometriä lounaaseen Hanoiin satamakaupungista. Mỹ Sơnin rakennukset rakennettiin 300- ja 1100-lukujen välisenä aikana. Rakennukset kuuluvat nykyään Unescon maailmanperintöluetteloon.
Aiheesta muualla

Kuvia tai muita tiedostoja aiheesta Hồ-dynastian linnoitus Wikimedia Commonsissa
Hậu Giang

Maakunta Vietnamin kartalla.
Hậu Giang on  maakunta Vietnamin eteläosassa,  Đồng Bằng Sông Cửu Longin alueella. Sen pääkaupunki on Vị Thanh. Huhtikuussa 2009 maakunnassa oli noin 757 tuhatta asukasta. Maakunnan pinta-ala on 1600  km².
Maakunt ajsijaitsee Mekongin suistossa, ja sen monet joet ja kanavat toimivat kastelukanavina ja kulkuväylinä. 	Phung Hiepin kelluvat markkinat on tärkeä  hedelmien ja eksoottisten ruoka-aineiden kauppapaikka. Siellä myydään myös riistalintuja ja monenlaisia käärmeitä.
Aiheesta muualla

Kuvia tai muita tiedostoja aiheesta Hậu Giang Wikimedia Commonsissa